Skandinavisk UFO Information 



UFO-Mail nr. 192 


21. februar 2015 


„Er du et menneske, 
så giv dig til kende!" 

Af Thomas Brisson 

Jeg har de seneste år brugt en stor del af min fritid på Det Kongelige Bibliotek, hvor jeg kigger mikrofilm igennem for 
artikler om tidlige UFO-observationer og andre kuriøse emner - et arbejde, der med den igangværende digitalisering af 
de første danske aviser 

(http://www.kb.dk/da/materialer/kulturarv/institutioner/Statsbiblioteket/Digitaliserede_aviser.html), snart vil blive 
betydeligt mere overskueligt. Jeg har også tidligere skrevet en artikel for UFO-mail (nr. 179 http://www.sufoi.dk/ufo- 
mails/um-2014/uml4-179.php),om et af mine UFO-relevante fund fra arkiverne, et eksempel, der tydeligt viste, at 
flere af mekanismerne bag - og årsagerne til - misfortolkninger af lys på himlen, i høj grad var de samme for over 100 
år siden. Men siden jeg påbegyndte denne søgning og indsamling af artikler, har jeg faktisk fundet så mange 
interessante og sjove UFO-relaterede ting, at jeg nu vil begynde at dele disse i langt større omfang, end hidtil. 

Samtidig har jeg dog, indtil videre, kun fundet ganske lidt materiale 
i den danske presse fra før de flyvende tallerkeners tid, der 
diskuterer den ekstraterrestriske hypotese, i forbindelse med 
nærobservationer af den ene eller anden slags. I forhold til 
amerikanske aviser, hvor man kan finde sensationalistiske historier 
om møder med rumvæsner, styrtede udenjordiske artefakter o.l., 
helt tilbage til midten af 1800-tallet, var de danske aviser fra 
samme periode (tilsyneladende) langt mere mådeholdende. Ikke 
desto mindre har jeg fortsat min jagt, ufortrødent. 

Jeg spærrede derfor øjnene ekstra meget op (og holdt vejret), da 
jeg for nylig faldt over viste notits i Nykjøbing Avis, fra d. 14. juli, 
1859. Den beskriver en flok bønders møde med en lille, svævende 
mand, der umiddelbart lyder meget som en såkaldt „flying 
humanoid" - et væsen der er blevet særligt populært inden for de 
sidste 20 år, men hvis sammenkædning med ufoer vel for alvor blev 
stadfæstet med Mothman observationerne tilbage i 1960erne. Der 
skrives følgende: 

Paa gaardmand Hans Petersens mark i Qværede ved Kjøge, 
bemærkede nogle folk , som om eftermiddagen arbejdede 
sammesteds, en menneskelig skikkelse i officersuniform og med 
trekantet hat på hovedet, som svævede i luften. Efterhaanden 
dalede skikkelsen dog ned, hvorover de bleve saare forskrækkede 
og toge skyndsomt flugten, idet de i nogen afstand iagttoge, hvad 
der nu vilde ske. Imidlertid var skikkelsen kommen heelt ned paa 
marken, hvor den laae paa ryggen og slog ad folkene med den ene 
haand. En af de dristige nærmede sig nu, idet han raabte: ,er du et 
menneske, saa giv dig tilkjende, men er du en djævel, saa vig bort 
fra os Satanas!'" medens de øvrige holdt sig i ærbødig afstand. Da 
Djævelen ikke svarede, tog den, som var i spidsen, mod og 
mandshjerte til sig, og opdagede nu, til sin og alles forbauselse, at det kun var en slags luftballon, formodentlig en af 
de aerostatiske figurer, der samme dags eftermiddag opsteed fra Tivoli. Den gaadefulde var ca. 3 V 4 alen høi. 

Øv. Så tæt på, og så alligevel ikke. Nå, men jagten går videre. I mellemtiden, hold godt øje med fremtidige numre af 
UFO-mail, samt min blog, for flere historier af samme slags. 

Om Thomas Brisson 

Thomas er uddannet cand.soc, og har været interesseret i 
usædvanlige og virkelighedsudfordrende fænomener, længere 
tilbage end han selv kan huske. Allerede i en meget tidlig alder, 
læste han alle de bøger om UFOer, mystiske væsner, 
overnaturlige evner, spøgelser o.l., han kunne komme i nærheden 
af. Senere i livet begyndte han selv at foretage research, og skrive 
om disse emner ud fra et mere kritisk synspunkt. Dette har med 
tiden udmøntet sig i en lang række artikler, primært på hans egen 
blog, http://vomanomalous.blogspot.com/, i UFO-nyt, UFO- 

mail samt engelske Phenomena Magazine. Thomas fokuserer primært på (danske) 

„forhistoriske" UFO-sager - dvs. fra tiden før Kenneth Arnolds observation i juni 1947 - og 
forsøger lidt efter lidt, at stykke et billede sammen af, hvad folk så på himlen før i tiden, 
samt hvordan dette blev fortolket. Thomas har i flere år været en del af den internationale 
forskningsgruppe Magonia Exchange, hvor ufologer fra hele verden deler og diskuterer 
tidlige, UFO-relaterede sager. 

Nyt fra SUFOI's 
Fotoafdeling 

Sydvestsjæl land 25. september 
2013 

Af Ole Hermingsen 
En 19-årig ung kvinde skriver: 

Jeg tog dette billede med min gamle Sony smarthphone, da jeg og 
min far var på Sjælland for lidt over et år siden. 

Jeg elsker at tage billeder af dyr og natur > så jeg tog dette. Som I 
kan se, er kvaliteten ikke specielt god, men det er fordi jeg zoomede 
meget ind. 

Jeg anede ikke i det øjeblik; jeg tog billedet, at der var et objekt på 
himlen. 

Det var først for nogle uger siden, jeg opdagede objektet, da jeg 
kiggede alle mine naturbilleder igennem. 

Jeg tror selv personligt, at det er en ufo, men jeg håber, I vil 
analysere mit billede og komme med jeres bud på, hvad det er, jeg 
har taget et billede af. 

P.S. Objektet ses øverst til venstre på himlen. 




Udsnitsforstørrelser af den lille mørke aftegning på det modtagne foto med ændringer af lys¬ 
kontrast og skarphed vha. filtre i billedbehandlingsprogram (i midten samt th.) 


Kommentarer og konklusion 

Fotoet indeholder ikke omfattende exif-data, men fotografen har selv efterfølgende fremsendt data fra sin Sony 
smartphone, hvorfra dato/tid er taget. Det modtagne foto er rent størrelsesmæssigt kun på i alt 203 kb. 

Ud fra aftegningens udseende og størrelsesforhold på fotoet er der intet, der tyder på en større genstand i luften over 
søen eller længere borte. 

Såfremt en genstand skulle have næsten samme tilsyneladende størrelse i længden som eksempelvis båden i vandet, 
ville en sådan genstand have været klart synlig og markant på himlen for fotografen og ledsager. 

Med baggrund i sted og tid (sommer, græsmark m.v.) er der med større sandsynlighed tale om en lidt uskarp 
gengivelse af et insekt - ret tæt på kameraets objektiv og med en vis fart i bevægelsesretningen på tværs af 
fotograferingsretningen. 

Anvendelses af div. filterredskaber i forskellige fotoredigeringsprogrammer har ikke givet tydeligere detaljer i 
aftegningen pga. de relativt få pixels, der er at arbejde med i udsnitsforstørrelserne. 

I den forbindelse skal man være opmærksom på, at bearbejdning af de relativt få pixels med div. filterredskaber i sig 
selv kan være medvirkende til at „overfortolke" aftegningens udseende. 

Da der naturligvis er en del usikkerhed forbundet med vurderingen, der ender op med et insekt som forklaring, må 
sagen henlægges under kategorien „Utilstrækkelige data" i SUFOI's Fotoafdelings arkiv. 





4690 Haslev 14. december 2014 

En observatør fra Bråby St. by ved Haslev beretter: 

En lysende blinkende genstand bevægede sig meget langsomt hen over himlen, men bevægede sig også i nogle meget 
hurtige ryk både til siden og i højden. 

Det så meget unaturligt ud og min søn, og jeg optog fænomenet på video ca. 1 time, men man kan kun se en lysende 
plet på skærmen, da den er ret langt væk. 

Det er også svært at se på videoen de ryk den bevægede sig i. 

Da vi kl. 4 var meget trætte og skulle op næste morgen, valgte vi at gå i seng, derfor ved vi ikke, hvornår den 
forsvandt. 

Tidspunkt: ca.01:00 
Varighed: ca. 3 timer 
Antal vidner: 4 

Kompasretning tilsynekomst: Syd 
Kompasretning forsvinden: syd-vest 
Farve: Blå-Gul-Rød lys 

Kommentar 

I dette tilfælde har SUFOI's Fotoafdeling ikke modtaget den lange videooptagelse. 

Men et i hovedsagen stillestående (eller langsomtgående) lys på himlen, der over 
en længevarende periode (f.eks. flere timer) bevæger sig hen over himlen 
eksempelvis fra S mod SV tyder ensidigt på et astronomisk objekt, f.eks. en 
stærktlysende planet. 

Der er dog iflg. ingen planeter synlige på det angivne tidspunkt ved en eftersøgning 
på planetarieprogrammer, som f.eks. Starry Night eller det gratis 
program Stellarium http://da.wikipedia.org/wiki/Stellarium. 

Derimod er himlens klareste stjerne Sirius i nøjagtig den angivne retning og 
position på himlen og med et bevægelsesmønster fra S mod SV i løbet af de 
angivne 3 timer. 



Himlens største stjerne ses her 
på SV-himlen ved kl. 04-tiden 
den 14. december 2014, da 
observation blev afsluttet. 



ÅR DU SER ET 
STJERNESKUD ? 


PLANETER OG STJERNER 

STJERNER 

I klart vejr kan man om natten se himlen 
fyldt med stjerner. 

Lyset fra en stjerne bevæger sig gennem 
Jordens atmosfære, og luftens uro kan få 
lyset til at skifte meget i lysstyrke og farve 
- især når stjernen står lavt i horisonten. 

Farverne vil typisk skifte mellem blå, hvid 
og rød i forskellige nuancer. Nogle gange 
får variationerne i farve og lysstyrke 
stjernen til at ligne en roterende kugle 
eller lysene fra et fly. 

En stjerne kan også se ud til at bevæge sig 
uroligt omkring en bestemt position på 
himlen. Eksempler på sådanne bevægelser 
er: op og ned, til siden, i ottetaller, zigzag 
eller som et faldende blad. Bevægelserne 
skyldes blandt andet luftens uro, eventuelt 
kombineret med ubevidste øjenbevægelser. 

Et tyndt skylag, der ikke kan ses i mørket, kan få en stjerne til at se unormal ud. 
„flyve væk med en fantastisk fart" eller „komme til syne med en fantastisk fart". 
Nogle af himlens klareste stjerner er så klare, at man nogle gange kan tvivle 
specielt, hvis der ikke er andre stjerner at se (fx pga. bylys, dis eller et 

boger/hefter/Naar%20du%20ser%20et%20stjerneskud.pdf. 


- GUIDE TIL IDENTIFICERING AF 
^ HIMLENS FÆNOMENER 



Astrofysikeren Uffe Gråe 
Jørgensen ved et tidligere 
arrangement i Lollands 
Astronomiske Forening. 

Foto: Ole Henning sen 


Skylaget kan endda få stjernen til at 


o 

pa, 


at det nu også er en stjerne - 
tyndt skylag) http://www.sufoi.dk/e- 


Liv på andre planeter? 

For 20 år siden havde man ingen ide om, hvorvidt der overhovedet fandtes planeter som Jorden omkring andre stjerner 
som Solen i Universet. 

De seneste 10 - 15 år har endelig bragt et gennembrud i søgningen efter planeter, der kredser omkring en anden 
stjerne end Solen. 

Man har nu registreret, at der findes masser af exoplaneter (eller extrasolar planeter) i vort Univers, og dermed er en 
del af grundlaget fundet for, at der rent faktisk kan være betingelser for liv, som vi kender det andre steder i Universet. 
På trods af at man igennem århundreder har spekuleret på om der findes planeter omkring andre stjerner, blev den 
første exoplanet omkring en sollignede stjerne først opdaget i 1995 - der er altså tale om et temmelig nyt 
forskningsfelt. 

Danske astronomer er i spidsen, hvad angår efterforskning af de såkaldte exoplaneter, og en af disse eksperter er Uffe 
Gråe Jørgensen, der er astrofysiker ved Niels Bohr Institutet i København. 






Den svævende Globe på Visual Climate Center 
i Holeby på Lolland 


Forskerne arbejder på at finde ud af, hvor unik Jorden er i universet, 
og hvor tit planeter som Jorden findes omkring andre stjerner i den 
rette afstand, således at disse planeter ville kunne have flydende vand 
på overfladen og måske dermed liv, som vi kender det her på Jorden. 
Og målinger af, hvilke stoffer der findes i exoplaneters atmosfære, er 
et nyt felt, som er i rivende udvikling. De ultimative mål er at opdage 
stoffer, som kunne indikere tilstedeværelsen af liv i atmosfæren på en 
jordlignende exoplanet. 

Astrofysikeren Uffe Gråe Jørgensen vil på et møde i Lollands 
Astronomiske Forening torsdag den 5. marts 2015 fortælle om den 
seneste forskning på dette interessante område. 

Den kendte forsker har kaldt sit foredrag „Exoplaneterne, 
multiuniverset, og livets mærkelige rolle i vores univers", og han 
kombinerer i sit indlæg eftersøgningen efter liv i rummet med nogle 
mere spekulative og filosofiske betragtninger omkring, hvad liv 
egentlig er, og hvordan det er et fænomen, som er tæt knyttet til, 
hvordan vores univers er opbygget. 

Inden foredraget vil der være en kort gennemgang af vort solsystem 
på centrets usædvanlige „svævende" Globe, der ikke findes andre 
steder i Danmark. 

Det spændende møde afholdes af Lollands Astronomiske Forening på 
Visual Climate Center, Fabriksvej 2, Holeby, torsdag den 5. marts kl. 
19.30. 

Alle er velkomne. Entre 100 kr. incl. kaffe og kage i pausen. 
Unge under uddannelse - gratis adgang. 

http://www.lolland-astronomi.dk/ 

Glimrende tegneserie 
om Area 51 


Af Kim Møller Hansen 

Area 51 har i 60 år været et gådefuldt sted forbeholdt de få udvalgte. Nu giver en tegneserie alle 
mulighed for at få et seriøst indblik i Dreamlands dragende historie. 



Chaptcr Four 

GOlNu UNDc/tøROUND-51 

Chapter Five 

FHOi-J H0PELE33 DIAMOND TO 

HAVE 8LUE TO F-1W, NIGHTUAUK--58 

Chaptcr 

BEUAJUl THE PREDATOR-05 

Quiptcr Eøtign 

TR.tBED POR TOCHNQLOGI£- • NOT OPERATIQR-. (k 


Chapter Eight 

FLICHTo OB FAOTAjIEs?- (B 

Chapter Hine 

TOE OUTI HG OF AREA 51-.-..ft? 

Chapter Ten 

THE FUTURE OP AREA 51- B f 



Det første opslag i den glimrende tegneserie „Area 51-The Graphic History of America's Most 
Secret Military Installation". 


















Area 51 er en af de dårligst bevarede hemmeligheder i verden. De fleste har hørt om 
den sagnomspundne flybase i Nevadas ørken. 

Folk, der absolut intet ved om udvikling af nye fly- og våbentyper, og som tydeligvis 
har siddet bagerst i klassen, da Den Kolde Krig blev gennemgået i historietimerne, 
fortæller gerne de mest vilde historier om aliens og ufoer ifm. Area 51. 

Stedets 60 år lange historie er både dramatisk og dybt interessant - også uden alle 
myterne og spekulationerne - og denne historie fortælles på bedste vis i den 
veldrejede tegneserie Area 51-The Graphic History of America's Most Secret Military 
Installation. 

Bogens ti kapitler giver en kronologisk gennemgang fra basens grundlæggelse i 1955 
til fremtidens fly- og våbensystemer, som måske, måske ikke, er under udvikling på 
dette sted, hvor så mange Black Projects - fra spionfly til droner - igennem årene er 
blevet realiseret og har spillet en væsentlig rolle, både under Den Kolde Krig og under 
konflikter i verdens brændpunkter. 

Denne lille bog formår også at vise, hvordan basens liv og aktiviteter afspejler politiske 
og militærstrategiske behov i en foranderlig verden. 

Dwight Jon Zimmerman og Greg Scott: Area 51-The Graphic History of America's Most 
Secret Military Installation, 91 sider, Zenith Press 2014 


Læs mere om Area 51 

Area 51 (SUFOI 2013). Kan fås både som print, e-bog og lånes i ereolen. 

CIA og Area 51, 

Det bliver ikke meget bedre og 
Area 51 - opdateret. 

History of Aoverica’s 
' t Military Installation 

■•MfPht Zimmerman 

I litKiMS** by Gr»f fcot*. 







